CELEX: E2013P0013
Language: fi
Date: 2013-07-03 00:00:00
Title: EFTAn valvontaviranomaisen 3 päivänä heinäkuuta 2013 Norjan kuningaskuntaa vastaan nostama kanne (Asia E-13/13)

10.10.2013   
            
            
               FI
            
            
               Euroopan unionin virallinen lehti
            
            
               C 294/10
            
         EFTAn valvontaviranomaisen 3 päivänä heinäkuuta 2013 Norjan kuningaskuntaa vastaan nostama kanne
   (Asia E-13/13)
   2013/C 294/10
   EFTAn valvontaviranomainen, Rue Belliard 35, 1040 Bryssel, Belgium, asiamiehinään Xavier Lewis ja Catherine Howdle, on nostanut 3 päivänä heinäkuuta 2013 EFTAn tuomioistuimessa kanteen Norjan kuningaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1)
            
            
               toteamaan, että laiminlyömällä Euroopan talousalueesta tehdyn sopimuksen liitteessä IX olevassa 23 b kohdassa mainitun säädöksen (direktiivi 2005/60/EY rahoitusjärjestelmän käytön estämisestä rahanpesutarkoituksiin sekä terrorismin rahoitukseen), sellaisena kuin se on mukautettuna ETA-sopimukseen pöytäkirjalla 1, 37 artiklan 1 kohdan sisällyttämisen asianmukaisesti kansalliseen lainsäädäntöönsä Norjan kuningaskunta on laiminlyönyt kyseisestä säädöksestä ja ETA-sopimuksen 7 artiklasta johtuvat velvoitteensa;
            
         
               2)
            
            
               määräämään Norjan kuningaskunnan maksamaan oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Kanteessa todetaan, että Norjan kuningaskunta ei ole pannut asianmukaisesti täytäntöön Euroopan talousalueesta tehdyn sopimuksen liitteessä IX olevassa 23 b kohdassa mainittua säädöstä, sellaisena kuin se on mukautettuna ETA-sopimukseen pöytäkirjalla 1.
            
         
               —
            
            
               EFTAn valvontaviranomainen esittää, että Norjan lainsäädännössä ei varmisteta sellaisten henkilöiden toiminnan tehokasta seurantaa, jotka kuuluvat direktiivin henkilölliseen soveltamisalaan. Se esittää myös, että Norja ei ole toteuttanut toimia kansallisen lainsäädäntönsä puutteiden korjaamiseksi.
            
         
               —
            
            
               EFTAn valvontaviranomainen esittää, että Norja rikkoo nykytilanteessa edelleen velvoitteitaan sisällyttää direktiivi 2005/60/EY, sellaisena kuin se on sisällytetty ETA-sopimuksen liitteisiin, kansalliseen lainsäädäntöönsä.